રફેલ નડાલે થાઇલેન્ડના ‘રાજા માટે મિલિયન વૃક્ષ’ પરિયોજનામાં ભાગ લીધો હતો અને થાઇલેન્ડ ઓપન 2010 દરમિયાન હુઆ હિનની મુલાકાત વખતે રાજા ભુમિબોલ અદુલ્યાદેજના માનમાં વૃક્ષારોપણ કર્યું હતું. "આ પરિયોજનાનો ભાગ બનવું મારા માટે સન્માનજનક છે," એમ નડાલે જણાવ્યું હતું. "તે ઘણી સારી યોજના છે. હું આ માનવામાં ન આવે તે દિવસ માટે થાઇ લોકો અને રાજાને અભિનંદન પાઠવવા માંગું છું. આ વિચારને હું મારી શુભેચ્છાઓ આપું છું. તે ઘણુ ઘણુ સારું છે."


આ સંસ્થાની રચના નવેમ્બર 2007માં થઇ હતી અને તેની સત્તાવાર રજૂઆત ફેબ્રુઆરી 2008માં મેલોર્કા, સ્પેનની મેનાકોર ટેનિસ ક્લબમાં થઇ હતી. ફાઉન્ડેશન બાળકો અને યુવાનોના સામાજિક કામ અને વિકાસ પર ભાર મુકશે. ફાઉન્ડેશન શરૂ કરવાનો વિચાર કેમ કર્યો તે અંગે તેણે જણાવ્યું હતું કે, 
"આ મારા ભવિષ્યની શરૂઆત હોઇ શકે છે કે જ્યારે હું નિવૃત્ત હોઉ અને મારી પાસે વધુ સમય હોય,[...] હું ઘણું સારું કરી રહ્યો છું અને હું સમાજનો ઋણી છું, [...] દોઢ મહિના પહેલા હું ભારતમાં ચેન્નાઇમાં હતો. સત્ય તે છે કે આપણે અહીં બહુ સારી રીતે જીવીએ છીએ...હું મારી છબી સાથે કઇંક યોગદાન આપી શકું..." નડાલ રેડક્રોસની મેલેરીયા સામેની રીયલ મેડ્રિડ ગોલકીપર ઇકર કેસિલાસ સામે બેનિફિટ મેચથી પ્રેરાયો હતો. તે યાદ કરતા કહે છે કે, "અમે વિચાર્યું પણ ના હોય તેટલું ભંડોળ અમે ઉભું કર્યું હતું. મારે મારા પરિયોજના ભાગીદાર ઇકરનો આભાર માનવો જોઇએ જેણે તેના માટે સખત મહેનત કરી છે,[...] માટે મારી પોતાની સંસ્થા સ્થાપવાનો અને નાણા માટે મુકામ નક્કી કરવાનો સમય આવી ગયો છે." રફાની માતા અના મારિયા પરેરા સંસ્થાનું નેતૃત્ત્વ કરશે અને પિતા સેબાસ્ટીયન વાઇસ ચેરમેન રહેશે. કોચ અને કાકા ટોની નડાલ અને તેમના એજન્ટ, ભૂતપૂર્વ ટેનિસ ખેલાડી કાર્લોસ કોસ્ટાને પણ તેમાં સામેલ કરાયા છે. રોજર ફેડરરએ રફાને દાનપ્રવૃત્તિમાં જોડાવાની સલાહ આપી હતી. ભારતમાં ગરીબીએ તેને ભારે આંચકો આપ્યો હતો છતાં નડાલ તેની નજીકમાં વસતા લોકો સ્પેનના બાલેરિક ટાપુના લોકોને મદદ કરીને શરૂઆત કરવા માંગે છે અને બાદમાં જો શક્ય હોય તો વિદેશમાં.

16 ઓક્ટોબર 2010ના રોજ રફા ભારતના સૌથી ગરીબ અને જરૂરિયાતવાળા વિસ્તાર આંધ્રપ્રદેશના ટ્રાન્સફોર્મેશનમાં સૌ પ્રથમ વખત મદદ કરવા ભારત આવ્યો હતો. તે દક્ષિણ ભારતમાં આંધ્રપ્રદેશમાં એક એકેડેમી ધરાવે છે. તેના ફાઉન્ડેશને વિસેન્ટી ફેરર ફાઉન્ડેશનની સાથે અનંતપુર એજ્યુકેશન સેન્ટર પરિયોજનામાં પણ કામ કર્યું છે.

દાનવૃત્તિ
પરચૂરણ
2011
ગ્રાન્ડ સ્લેમ દેખાવ સમયરેખા